CELEX: 62019TN0507
Language: ro
Date: 2019-07-15 00:00:00
Title: Cauza T-507/19: Acțiune introdusă la 15 iulie 2019 — DH/Comisia

2.9.2019   
            
            
               RO
            
            
               Jurnalul Oficial al Uniunii Europene
            
            
               C 295/84
            
         
      Acțiune introdusă la 15 iulie 2019 — DH/Comisia
      (Cauza T-507/19)
      (2019/C 295/110)
      Limba de procedură: italiana
      
         Părțile
      
      
         Reclamant: DH (reprezentant: E. Bonanni, avocat)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea deciziei Comisiei din 13 septembrie 2018 din moment ce nu a procedat la recuzarea medicului X în cadrul eventualei proceduri a comisiei medicale în curs de constituire și, pe cale de consecință, desemnarea unui alt medic independent în procedurile referitoare la cauzele T-308/19 și T-316/19 și comunicarea fără întârziere a acestei desemnări;
               
            
                  —
               
               
                  obligarea Comisiei la plata a 500 000 de euro sau a sumei pe care Tribunalul o va considera echitabilă;
               
            
                  —
               
               
                  obligarea Comisiei să informeze Tribunalul și/sau reclamantul cu privire la identitatea medicului de încredere care a consultat dosarul complet al reclamantului rămânând anonim și care a dat un aviz negativ cu privire la cererea de rambursare a unei prestații medicale prezentate de reclamant, în cadrul articolului 10 din reglementarea comună referitoare la necesitatea unei autorizări prealabile, astfel cum s-a solicitat în cererea D/462/17;
               
            
                  —
               
               
                  în orice caz, obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă existența în speță a unui comportament neconform cu practicile profesionale și deontologice, cu ocazia reînnoirii comisiei medicale.
      În ceea ce privește prejudiciul invocat de reclamant, se invocă, pe de o parte, întârzierea procedurii și, pe de altă parte, comportamentul neconform cu practicile profesionale și deontologice al medicului în cauză, precum și atingerile aduse onoarei și demnității victimei și omisiunile ilegale ale instituției, ținând seama de faptul că contextul în care se înscrie prezenta acțiune își are originea în cererea referitoare la agravarea bolii profesionale a reclamantului din 7 iunie 2000 și în două condamnări ale Comisiei în cauzele T-212/01 și T-551/16.